Aptarimas:Radži Aleksandrovičius

message: 2008 m. visą sausio mėnesį portalo „Delfi“ skaitytojai iš visų Lietuvos atlikėjų rinko pačius blogiausius „Bambuko“ nominacijoms. Mėnesio gale paaiškėjo, kad Radži surinko daugiausia balsų kartu su Minedu ir Eugenijumi Ostapenko. Po sekančių balsavimų už šias nominacijas Radži užėmė 3-ąją vietąwww.supermuzika.lt Daugiausia „Bambukų“ šiemet atiteko E.Ostapenkai bei dar laimėjo „Bambuko“ didžiausios Lietuvos muzikinės blogybės apdovanojimą, kurį jam paskyrė autoritetinga komisija, sudaryta iš daugiau kaip 30 muzikos profesionalųwww.music.lt„Bambukuose“ – Eugenijaus Ostapenko „triumfas“. Į „Bambukų“ apdovanojimų ceremoniją Radži atvykti atsisakė.
Kai kas jau 3 kartus specialiai ištrina šią pastraipą, bet tai faktai su juos nurodančiais šaltiniais, skirtingai nei apie kitus vadinamuosius apdovanojimus bei visą likusį straipsnio tekstą apskritai. Minedo puslapyje šie faktai irgi atžymėti. Kažkas stengiasi palikti tik naudingus teigiamus faktus? Priminsiu, kad Vikipedija - ne fanų puslapis, o enciklopedija; tas pats galioja ir netinkamo straipsnio stiliaus atžvilgiu. Prašome tekstus pateikti kiek galima neutraliau, t.y., juose negali būti subjektyvią nuomonę išreiškiančių įvardžiuotinių būdvardžių, lyrikos, sparnuotų posakių kaip „geriausias“, „garsiausias“, „mieliausias“, „neįtikėtinas“, „šluote iššluotas“ ir pan. 
Taip pat: nepamirškite cituoti šaltinių, kad kiti galėtų patikrinti informacijos patikimumą. 
Ir ar be administratoriaus Qwarc nebėra kam tvarkyti įkeliamų paveikslėlių? Nes čia įkeltieji yra be licencijų, o pagrindinis [Vaizdas:Dom1RD.jpg], matosi, išvis yra neteisėtai paimtas iš viešojo portalo „atn.lt“  -- 22:51, 27 balandžio 2010 (EET)
replies: text: O kodėl kitų atlikėjų puslapiuose nėra tokių faktų? Radži ne vienuose internetiniuose rinkimuose skynė laurus, bet tai nepaminėta, o Bambukų apdovanojimai paminėti. Galima paminėti Bambukus jei būtina, bet tada reikia aprašyti ir Radži laimėjimus, tikrus jo pasiekimus.
replies: text: :Kol kas niekas neištrinta, bet į juos nėra jokių nuorodų, kurie patvirtintų informacijos tikrumą. Ir tai jokie „tikri pasiekimai“ - apskritai jie sunkiai atitinka Vikipedijos reikšmingumo kriterijus. Prieš kuri laiką buvo kilusi ir diskusija apie televizijos šou reikšmingumą. Kol kas vienintelis bent kažkiek svarus laimėjimas yra „Dainų dainelėje“, kuris yra seniai egzistuojantis, gilias tradicijas turintis konkursas su profesionalų komisija ir atitinkamais balsavimais. Kokie gali būti tikri pasiekimai Lietuvos mastu? Konkrečiai roko/popmuzikos atlikėjams vyksta tik keli tikri muzikinių apdovanojimų renginiai – „Radiocentro“ ir „Bravo apdovanojimai“, dar galima būtų priskaičiuoti „Vaikų balsą“, kuriame, be kitų, apdovanojami ir dainininkai. Tai galėtų būtų vadinama reikšmingu atlikėjo pripažinimu nacionaliniame lygmenyje. Dar kitokio lygmens pasiekimai - pergalė Eurovizijos atrankoje ar kokiame užsienio konkurse.

text: :Internetiniai rinkimai? Puikiai žinoma, kad jie „nulaužiami“ ir nesąžiningai subalsuojama kiek nori kartų. Ir jei jie be apdovanojimų, tai visai nėra kažkokie laimėjimai - tai tik apklausų analogas. Tai gal dar ir šitų rinkimų rezultatus įtraukti? Lietuvos atlikėjai, labiausiai žalojantys ausis Juose Radži užėmė 3-ą vietą.

text: :O „Bambukai“ buvo kelis metus egzistavęs renginys su įteikiamais apdovanojimais bei vykusia ceremonija.

text: :Kodėl kitų atlikėjų puslapiuose nėra tokių faktų - gal todėl, kad jie tokių „apdovanojimų“ negavo? Aš Vikipedijoje tvarkau tam tikrą dalį įvairių atlikėjų puslapių, kiti žmonės - kitus arba kitas sritis. Jei tie minėti faktai egzistuoja - jie gali būti įrašyti su tą patvirtinančiomis nuorodomis -- 21:38, 28 balandžio 2010 (EET)
replies: text: ::Žinau, kad norit sužlugdyti Radži ir jo gerbėjus, bet mes nepasiduosim. Apmaudu, kad Radži drabstomas purvais net tokiuose rimtuose portaluose kaip „Vikipedija“. Kodėl kelis metus jums nerūpėjo šis puslapis, o dabar kai tik atsirado pakeitimų, pradėjot viską kritikuoti, skųsti, trinti. Turbūt reikės sukurti straipsnį apie Radži negerbėjus, jie tikrai verti dėmesio, nekenčia Radži, bet be jo negali - persekioja visur ir nori sugadinti gyvenimą tiek jam, tiek jo gerbėjams, netgi apsimeta gerbėjais, tarpusavy barasi, tik nesiseka jiems, užtai ir laksto po visus portalus su šlykščiais komentarais, visur stengiasi nusodinti Radži, nepavyksta, tai dar pikčiau keikiasi ir vis tiek prilipę prie Radži, visus straipsnius skaito, visas laidas žiūri, kad po to galėtų komentuot... Svariausi argumentai - komentarai internetiniuose portaluose, galiu parašyt nuorodas, o dabar dar ir čia įsisukot, piktošiai. Kur tik jūsų nėra, kiekvienam portale, vis negalit palikti ramybėj. O aš kiek galėsiu, tiek kovosiu ir neleisiu jums gadinti Radži vikipedijos puslapio, kuris yra tarsi jo vizitinė kortelė.
replies: text: :::Ponia, nedemonstruokite čia savo fanatizmo. Aš tvarkau daugelio atlikėjų puslapius jau virš dvejų metų ir prižiūriu, kad pateikiama informacija apie atlikėjus būtų objektyvi ir neklaidinga, o Tamsta suinteresuota tik šiuo puslapiu, trinate nepatinkančius faktus ir puolate su asmeniškumais ir įžeidinėjimais. Kartoju - čia ne fanų puslapis, o enciklopedija, į kurią įtraukiami FAKTAI. Jie būna tiek teigiami, tiek neigiami. Jei jums faktai atrodo kaip purvo drabstymas - atsiprašau, bet pasitikslinkite žodynėlyje definiciją, kas yra faktas.
Tai kad aš ne ponia:DDDDDDD Ką jūs išvis apie mane žinot? Iš ko sprendžiat, kad aš ponia? Ar žinot, kiek man metų? Nežinot, o rašot. Ot ir Vikipedijos diskusijos su „tikrais“ faktais.

text: :::Primenu, kad straipsnio aptarimas jums - ne susirašinėjimo skyrelis. Neturite ką racionalaus, argumentuoto ir reikšmingo parašyti - nerašykite visai, o demonstruoti neadekvačias isterijas su kaltinimais čia nepriimtina, nes pažeidžiate Vikipedijos tvarką -- 22:30, 28 balandžio 2010 (EEST)

text: :O nuotraukos buvo ištrintos administratoriaus Hugo.arg dėl licencijų nebuvimo ir autorystės teisių pažeidimo (nuotrauka paimta iš viešojo portalo] -- 21:38, 28 balandžio 2010 (EET)
Asmeniškai siūlau palikti šią tvarkingą versiją: -- 15:20, 29 balandžio 2010 (EEST)

text: Kaip drįsot šitaip sudarkyti Radži puslapį? Negaliu ramiai stebėt, kai vyksta tokia neteisybė. Mes vis tiek kovosim, kovosim kiek reikės. Kodėl neleidžiat pataisyti Radži puslapio? Kaip drįsot ištrinti informaciją apie dar du jo kompaktus, juk tai vieša ir visiems žinoma, tikrų tikriausias faktas? Kodėl palikot tik jį žeminančius faktus? Kodėl neleidžiat parašyti šaltinių? Kodėl neleidžiat parašyti apie jį naujų faktų? Kodėl su kitais atlikėjais taip nesielgiama? Atsakykit man į šituos klausimus, jei vikipedijoje dar yra teisybė.
Pasiskaitykite - Vikipedija:Neutralus požiūris. Be to albumų paveikslėliai buvo be licenzijų (reiktų vartoti )) Tiesiog straipsnis turi būti tvarkingas ir neutralus.-- 15:39, 30 balandžio 2010 (EEST)

text: Pritariu dėl anos tvarkingos versijos palikimo.

text: Vos tik atrakino straipsnį, tuoj prasidėjo šališkas ir taisykles pažeidžiantis pildymas. Nemoka tvarkyti Vikipedijos, rašo su klaidomis ir ditirambais, nenurodo šaltinių, įkelia kopijuotus tekstus, nelicencijuotus paveikslėlius, nuotraukas iš viešo portalo, o paskui straipsnio aptarime kelia isterijas, rašo su Vikipedija visiškai nesusijusius dalykus, kaltina „purvo drabstymu“ ir „susidorojimu“. Aiškus fanatizmo pavyzdys, trolinimas ir jokio neutralumo čia nėra -- 16:21, 30 balandžio 2010 (EET)
Ačiū tiems, kas sukėlė vių 3 albumų viršelius. Bet kodėl negalima įkelti informacijos apie Radži be paveikslėlių, jo laimėjimai tikri, o ne išgalvoti, ir nuorodas į straipsnius galima sukelti, bent leiskit albumų dainas surašyti su visais autoriais ir užteks, tik nebedarkykit toliau to puslapio, tegul būna mažiau, bet geriau.
Iš kitos pusės gal ir gerai, kad užrakinot puslapį, gerbėjai negali redaguoti, bet ir negerbėjai nelenda su savo „informacija“. Galėtumėt leisti redaguoti straipsnį tik pavieniams žmonėms, tikriems Radži gerbėjams, o ne bet kam. Kai tik tvarko kas nori, tai gaunasi sumaištis, o nukenčia tai Radži vardas, juk wikipedia tai lyg vizitinė kortelė, nes matoma visame pasauly, norėtųsi, kad bent jau Radži albumai būtų paminėti.
Kodėl neparašyta, kad Radži „Dainų dainelės“ laureatas, šita informacija buvo šitam straipsny nuo pat pradžios ir niekam nekliuvo, o dabar kažkas ištrynė? Kodėl priekyje parašyta „čigonų“, ar tai turėtų būti kaip įžeidimas? Kalbat apie nukopijuotus tekstus - jūsų paliktoje versijoje visi sakiniai yra žodis žodin nukopijuoti iš interneto, o šaltinių nėra, kodėl kiti faktai, kurie buvo surašyti savais žodžiais, dingo, o palikot tas kopijas ir dar beveik be šaltinių, ar tai panašu į normalią informaciją? Neskaitant 3 albumų viršelių (dėkoju tiems, kurie juos įkėlė, tikiuosi, neištrinsit,) ir paliktą nuorodą apie Radži laimėjimą klubasl.lt „Metų įžymybės“ rinkimuose (ačiū!) puslapis dar blogiau sutvarkytas nei iki tol. 
Beje, kur yra tos redagavimo taisykles, noreciau jas perskaityti.

text: Atvirkščiai - tai šią tvarkingą versiją yra nusikopijavę kiti interneto puslapiai.

text: Čigonai, jei nežinojote, yra tokia tauta, galite apie ją pasiskaityti pačioje Vikipedijoje (žiūr. Čigonai).

text: Dėl albumų - jiems kuriami atskiri puslapiai. Pasinagrinėkite pavyzdžius.

text: Netikę keitimai būna atmesti, pildytojams nėra jokių išskirtinių teisių, atlikėjams prioritetų taip pat, o naudotojai, pildantys tik vieną puslapį, akivaizdu, yra subjektyvūs ir suinteresuoti asmeniškai, todėl vertinami kitaip, ypač tai taikytina tokiems, kurie jau pasižymėjo agresyvumu (apskritai šio atlikėjo gerbėjai yra tuo plačiai pagarsėję). Prašome negaišinti Vikipedijos kūrėjų laiko su trolinimu ir grasinimais.

text: Ir kartoju 3 kartą - Vikipedija yra ENCIKLOPEDIJA, o ne fanų puslapis. Ten galite rašyti ką tik norite, o Vikipedijoje yra standartai (žiūr.: Vikipedija:Reikšmingumas bei Vikipedija:Vikipediškumo kriterijai). Tai, kas Tamstai atrodo laimėjimai (keliasdešimties žmonių fanatiškas pribalsavimas internetiniuose rinkimuose ar sms žinutėmis), čia traktuojami kitaip. Ir apie kažkokius TV šou yra atskira nuomonė. „Enciklopedijos mąstais tai – vienadieniai projektai, čia sukurti, čia užmiršti. Vikipedijoje reikšmingumas nevertinamas pagal trukmę ar išleistų pinigų kiekį. Ir tuo labiau mums vikipedijoje neaktualus televizijų verslas ir tų, atsiprašant, žvaigždžių kepimas“ (cituoju administratorių Nomad) -- 15:30, 1 gegužės 2010 (EET)

thread_title:  Šaltiniai